Сергач райпосы рәисен Равил хәзрәт Гайнетдин Рәхмәт хаты белән бүләкләде

	Җәмгыятьтә милли традицияләрне, мөселман йолаларын һәм милләтара, диниара бердәмлекне ныгытуга зур өлеш керткәне өчен Сергач Земство җыены депутаты, Сергач райпосы рәисе камкалы Равил Мангушевны Россия мөфтиләр Шурасы рәисе шәех Равил хәзрәт Гайнетдин күптән түгел Рәхмәт хаты белән бүләкләде (фотода). 	 Шуны исбатлаган ачык мисал – Равил Салех улы Мангушев ике ел рәттән татар халык иҗаты фестивален уздырырга “Туган як” газетасы редакциясенә булышлык күрсәтте, өлкә татарларының милли-мәдәни тормышында, иҗтимагый эшчәнлегендә актив катнаша. Менә бүген дә ул дин кардәшләребезне Корбан гаете белән котлый. “Дини бәйрәмебез мөбарәк булсын! Ул һәрберебезгә көч-куәт өстәсен, игелекле эшләргә, гамәлләргә өндәсен, якты өметләр алып килсен. “Туган як”ны укучыларга ихлас күңелемнән саулык-сәламәтлек, тормыш тынычлыгы, гаилә бөтенлеге һәм иминлеге телим”, - дигән изге теләкләрен юллый Равил Мангушев. 

Туган як

	№    |  	


